**КОМИ РЕСПУБЛИКАСА ПРАВИТЕЛЬСТВОЛÖН ШУÖМ**

**«2009 воын Коми Республикаын видз-му овмöс сöвмöдан юкöнын государствосянь отсöг йылысь» Коми Республикаса Правительстволöн 2008 во декабр 29 лунся 384 №-а шуöмö вежсьöмъяс пыртöм йылысь**

Коми Республикаса Правительство шуис:

1. Пыртны «2009 воын Коми Республикаын видз-му овмöс сöвмöдан юкöнын государствосянь отсöг йылысь» Коми Республикаса Правительстволöн 2008 во декабр 29 лунся 384 №-а шуöмö вежсьöмъяс содтöд серти (водзö – Вежсьöмъяс).

2. Тайö шуöмыс вынсялö сiйöс кырымалан лунсянь да паськалö 2009 во январ 1 лунсянь артмöм право йитöдъяс вылö, Вежсьöмъяслöн 1 пунктса «в» подпунктлöн мöд, коймöд, витöд, квайтöд, сизимöд абзацъяс, а сiдзжö 2 пункт кындзи.

Вежсьöмъяслöн 1 пунктса «в» подпунктлöн мöд, коймöд, витöд, квайтöд, сизимöд абзацъяс, а сiдзжö 2 пункт вынсялöны 2009 вося октябр 1 лунсянь.

Коми Республикаса Юралысь В.Торлопов

Сыктывкар

2009 вося август 18 лун

249 №

Коми Республикаса Правительстволöн

2009 во август 18 лунся 249 №-а шуöм дорö

СОДТÖД

«2009 воын Коми Республикаын видз-му овмöс сöвмöдан юкöнын государствосянь отсöг йылысь» Коми Республикаса Правительстволöн

2008 во декабр 29 лунся 384 №-а шуöмö пыртöм

**ВЕЖСЬÖМЪЯС**

«2009 воын Коми Республикаын видз-му овмöс сöвмöдан юкöнын государствосянь отсöг йылысь» Коми Республикаса Правительстволöн 2008 во декабр 29 лунся 384 №-а шуöмын:

2009 во вылö Коми Республикаса республиканскöй бюджетлöн сьöм тшöт весьтö Коми Республикаын видз-му овмöс сöвмöдöм юкöнын государствосянь отсöг сетан пöрадокын, мый вынсьöдöма шуöмöн (1 №-а содтöд) (водзö – Пöрадок):

1) «Видз-му овмöс да чери кыйöм» II юкöдын:

а) 1.11 пунктын:

содтыны татшöм выль 1.11.3 подпункт:

«1.11.3. Видз-му овмöс организацияяслöн шыöдчöмъяс серти стрöитчöм вылö субсидияяс сетсьöны скöт видзан жыр стрöитны заводиттöдз либö гырысь скöт видзöм вылö скöт видзан жыр выльмöдтöдз водзвыв артыштöм рöштшöт вылö подуласьöмöн 20 прöчент мында, мый артыштöма проектно-сметнöй документацияöн, стрöитчöм вылö субсидия мында водзö ладмöдöмöн, збыльысь вöчöм уджысь.»;

1.11.3 подпункт лыддьыны 1.11.4 подпунктöн;

б) 4.1. пунктö содтыны татшöм абзац:

«Сэтшöм случай дырйи, кор финансöвöй воын видз-му овмöс организация, крестьянскöй (фермерскöй) овмöс ньöбас войвыв кöръясöс, кодъяслöн 2009 вося январ 1 лун вылö найö эз вöвны, субсидиялысь рöштшöт арталöм могысь пыртöны войвыв кöръяслысь юр лыд, мый артыштöма найöс ньöбöмсö эскöдысь документъясын.»;

в) 7 юкöдулын:

7.1 пунктö содтыны татшöм абзац:

«организацияяслы да крестьянскöй (фермерскöй) овмöсъяслы, кодъяс переботайтöны йöв, йöв да йöв прöдукция вылö, мый вöчöма да вузалöма государственнöй (муниципальнöй) контрактъяс (сёрнитчöмъяс) серти, - тонна вылö 2000 шайт мында 2009 вося октябр 1 лунсянь 2009 вося ноябр 30 лунöдз.»;

7.2 пунктса 7.2.1 да 7.2.2 подпунктъясын «Субсидия босьтöм вылö» кывъяс вежны «Скöт видзан прöдукция вылö субсидия босьтöм могысь» кывъясöн;

Содтыны татшöм выль 7.3 пункт:

«7.3. Йöв да йöв прöдукция вылö, мый вöчöма да вузалöма государственнöй (муниципальнöй) контрактъяс (сёрнитчöмъяс) серти, субсидияяс сетсьöны йöв да йöв прöдукция мындасö лыд вылö босьтöмöн, мый арталöма йöв да йöв прöдукция выль ног йöв вылö арталан коэффициентöн государственнöй (муниципальнöй) контрактъяс (сёрнитчöмъяс) серти вöчöм да вузалöм йöв да йöв прöдукция вылö субсидия арталöм могысь, тайö Пöрадок дорö 15.1 содтöд серти.»;

7.3 пункт лыддьыны 7.4 пунктöн;

2) содтыны Пöрадокö 15.1 содтöд тайö Вежсьöмъяс дорö содтöд серти.

«2009 воын Коми Республикаын видз-му овмöс

сöвмöдан юкöнын государствосянь отсöг йылысь»

Коми Республикаса Правительстволöн

2008 во декабр 29 лунся 384 №-а шуöмö

пыртöм вежсьöмъяс дорö

СОДТÖД

«2009 во вылö Коми Республикаса

республиканскöй бюджетлöн сьöм тшöт весьтö

Коми Республикаын видз-му овмöс сöвмöдан юкöнын

государствосянь отсöг сетан пöрадок дорö

15.1 СОДТÖД

Государственнöй (муниципальнöй) контрактъяс (сёрнитчöмъяс) серти вöчöм да вузалöм йöв да йöв прöдукция вылö субсидия арталöм могысь

йöв да йöв прöдукция выль ног йöв вылö арталан

**КОЭФФИЦИЕНТЪЯС**

|  |  |
| --- | --- |
| Йöв да йöв прöдукция |  |
| Йöв | 1,0 |
| Йöв выв | 2,85 |
| Шомйöв, юмйöв | 0,8 |
| Пöжöм шомйöв | 1,3 |
| Нöк | 5,7 |
| Рысь | 3,4 |
| Вый | 22,2 |
| Чорыд сыр | 9,35 |

».

Вуджöдiс Кузнецова Н.А., 3 599 пас